CELEX: 21996D0111(02)
Language: hr
Date: 1995-11-22 00:00:00
Title: Odluka Zajedničkog odbora EGP-a br. 65/95 od 22. studenoga 1995. o izmjeni Priloga XIV. (Tržišno natjecanje) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               5
            
         21996D0111(02)
   
               L 008/36
            
            
               SLUŽBENI LIST EUROPSKE UNIJE
            
            
               22.11.1995.
            
         
      ODLUKA ZAJEDNIČKOG ODBORA EGP-a
   br. 65/95
   od 22. studenoga 1995.
   o izmjeni Priloga XIV. (Tržišno natjecanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   Prilog XIV. Sporazumu je izmijenjen Odlukom Zajedničkog odbora EGP-a br. 23/95 (1);
   Uredba Komisije (EZ) br. 2131/95 od 7. rujna 1995. kojom se izmjenjuje Uredba (EEZ) br. 2349/84 od 23. srpnja 1984. o primjeni članka 85. stavka 3. Ugovora na određene kategorije sporazuma za licenciranje patenata (2) treba se unijeti u Sporazum,
   ODLUČIO JE:
   Članak 1.
   U točku 5. (Uredba Komisije (EEZ) br. 2349/84) Priloga XIV. Sporazumu prije prilagodbe dodaje se sljedeća alineja:
   
               „—
            
            
               
                  395 R 2131: Uredba Komisije (EZ) br. 2131/95 od 7. rujna 1995. kojom se izmjenjuje Uredba (EEZ) br. 2349/84 o primjeni članka 85. stavka 3. Ugovora na određene kategorije sporazuma za licenciranje patenata (SL L 214, 8.9.1995., str. 6.).”
            
         Članak 2.
   U prilagodbi 1. u točki 5., datum „30. lipnja 1995.” zamjenjuje se sljedećim „31. prosinca 1995.”
   Članak 3.
   Tekstovi Uredbe (EZ) br. 2131/95 na islandskom i norveškom jeziku, koji su priloženi odnosnim jezičnim inačicama ove Odluke, su vjerodostojni.
   Članak 4.
   Ova Odluka stupa na snagu 1. prosinca 1995., uz uvjet da su Zajedničkom odboru EGP-a prethodno podnesene sve potrebne obavijesti u skladu s člankom 103. stavkom 1. Sporazuma. Primjenjuje se od 1. srpnja 1995.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 22. studenoga 1995.
      
         
            Za Zajednički odbor EGP-a
         
         
            Predsjednik
         
         E. BERG
         
      
   
   
      (1)  SL L 139, 22.6.1995., str. 14.
   
      (2)  SL L 214, 8.9.1995., str. 6.